## Odluka o izmjeni i dopuni Odluke o načinu prodaje, cijeni, vremenu i uvjetima prodaje dionica ina - Industrije nafte d.d. javnom ponudom i posebnim pogodnostima prodaje hrvatskim građanima

### NN 122/2006 (10.11.2006.), Odluka o izmjeni i dopuni Odluke o načinu prodaje, cijeni, vremenu i uvjetima prodaje dionica ina - Industrije nafte d.d. javnom ponudom i posebnim pogodnostima prodaje hrvatskim građanima

# VLADA REPUBLIKE HRVATSKE

2699

Na
temelju članka 9. Zakona o privatizaciji INA – Industrije nafte d.d. (»Narodne
novine«, broj 32/2002), a u vezi s člankom 4. stavkom 1., točkom 4. Zakona o
privatizaciji INA – Industrije nafte d.d., Vlada Republike Hrvatske je na
sjednici održanoj 10. studenoga 2006. godine donijela

## ODLUKU

### O IZMJENI I DOPUNI ODLUKE O NAČINU PRODAJE, CIJENI, VREMENU I UVJETIMA PRODAJE DIONICA INA – INDUSTRIJE NAFTE d.d. JAVNOM PONUDOM I POSEBNIM POGODNOSTIMA PRODAJE HRVATSKIM GRAĐANIMA

I.

U
Odluci o načinu prodaje, cijeni, vremenu i uvjetima prodaje dionica INA –
Industrije nafte d.d. javnom ponudom i posebnim pogodnostima prodaje hrvatskim
građanima, (»Narodne novine«, br. 104/2006 i
113/2006), u točki I., u stavku 1., na kraju rečenice briše se točka i dodaju
se riječi »i potrebi stabilizacije tržišta.«.

II.

Točka
II. mijenja se i glasi:

»II.

Dionice
iz točke I., stavka 1. ove Odluke izložit će se prodaji u postupku javne ponude
tijekom četvrtog tromjesečja 2006. godine.

Javni
poziv na podnošenje ponuda na kupnju dionica iz točke I. stavka 1. ove Odluke u
postupku javne ponude bit će objavljen u najmanje dvjema dnevnim novinama koje
se prodaju na cijelom teritoriju Republike Hrvatske.

Prvi
dan roka za podnošenje ponuda na kupnju dionica u postupku javne ponude za sve
osobe iz točke I., stavka 2. ove Odluke je 13. studeni 2006. godine.

Rok
za podnošenje ponuda istječe:

a)
23. studenoga 2006. godine u 20 sati, za hrvatske državljane koji dionice
kupuju s pravom prvenstva i uz posebnu pogodnost, odnosno

b)
27. studenoga 2006. godine u 15 sati, za osobe iz točke IV. ove Odluke koje
dionice kupuju bez prava prvenstva i posebnih pogodnosti.

Raspon
cijene za potrebe provedbe postupka javne ponude sukladno ovoj Odluci, utvrđuje
se od najniže ponuđene cijene od 1.400,00 kuna po dionici do najviše cijene od
1.900,00 kuna po dionici (u daljnjem tekstu: »raspon cijene«).

Nakon
isteka rokova za podnošenje ponuda i zaključenja knjige ponuda, Vlada Republike
Hrvatske će, u primjerenom roku, donijeti odluku o prodajnoj cijeni po dionici
unutar raspona cijene utvrđenog u stavku 5. ove točke (u daljnjem tekstu:
»prodajna cijena«), po kojoj će dionice iz točke I. stavka 1. ove Odluke biti
prodane ponuditeljima.

Pri
donošenju odluke o prodajnoj cijeni uzet će se u obzir osobito čimbenici koji
se odnose na rezultate poslovanja regionalnih naftnih i plinskih tvrtki,
financijske i poslovne podatke INE - Industrije nafte d.d., tržišne cijene
vrijednosnica, financijske i poslovne podatke tvrtki koje djeluju na sličnom
području poslovanja kao INA – Industrije nafte d.d., te prevladavajuće tržišne
prilike općenito.

Vlada
Republike Hrvatske donijet će odluku iz stavka 6. ove točke nakon savjetovanja
s financijskim savjetnicima, imenovanim Odlukom Vlade Republike Hrvatske o
izboru financijskog savjetnika za nastavak privatizacije INA – Industrije nafte
d.d., Zagreb, klase: 310-05/05-03/02, urbroja:
5030116-05-9, od 22. rujna 2005. godine (u daljnjem tekstu: »voditelji knjige
ponuda«).

U
smislu ove Odluke pod danom zaključenja transakcije smatra se 1. prosinca 2006.
godine (u daljnjem tekstu: »dan zaključenja«).

Potpredsjednik
Vlade Republike Hrvatske za gospodarstvo, sukladno ovlaštenju iz točke IVc. stavku 2. ove Odluke može:

a)
prije objave javnog poziva na podnošenje ponuda iz stavka 2. ove točke odobriti
promjenu datuma iz stavaka 3., 4. i/ili 9. ove točke, u kojem slučaju će takva
promjena biti objavljena u javnom pozivu na podnošenje ponuda iz stavka 2. ove
točke; odnosno

b)
nakon objave javnog poziva na podnošenje ponuda iz stavka 2. ove točke,
odobriti produženje rokova iz stavaka 4. i/ili 9. ove točke, u kojem slučaju se
takva izmjena mora objaviti prije isteka roka koji se mijenja, na isti način na
koji se objavljuje javni poziv na podnošenje ponuda iz stavka 2. ove točke.

Svaki
od datuma utvrđenih u stavcima 3., 4. i/ili 9. ove točke ili u objavljenom
javnom pozivu na podnošenje ponuda, može se promijeniti na način utvrđen u
prethodnom stavku ove točke tako da novi datum pada najkasnije 10 dana od dana propisanog
u ovoj točki ili u objavljenom pozivu na stavljanje ponuda.«

III.

U
točki III., u stavku 2., iza riječi »vlasničku poziciju« dodaju se riječi
»registriranu s izdavateljem«.

U
stavku 4. riječi »pet radnih« zamjenjuju se brojkom »15«, a riječi »tog roka«
zamjenjuju se riječima »roka iz prethodnog stavka ove točke«.

Iza
stavka 5. dodaje se novi stavak 6. koji glasi:

»U
smislu stavka 2. ove točke, smatrat će se da je u pogledu dionica kupljenih uz
pravo prvenstva i posebnu pogodnost u postupku javne ponude, zadržana vlasnička
pozicija na računu vrijednosnih papira registrirana s izdavateljem, ako prije
isteka roka iz stavka 2. ove točke dođe do promjene vlasničke pozicije uslijed
nasljeđivanja, u svrhu osnivanja založnog prava nad tim dionicama ili zbog
gubit­ka poslovne sposobnosti kupca.«

IV.

U
točki IIIa., u stavku 2., iza riječi »poslovnici Agenta« dodaju se riječi »ili
pojedinim poslovnicama Financijske agencije (»FINA«)«, a iza riječi »na
području Republike Hrvatske« dodaju se riječi »tijekom radnog vremena navedenih
poslovnica objavljenog u javnom pozivu iz točke II. stavka 2. ove Odluke.«

U
stavku 3. riječi »u odluci o rasponu cijene iz točke II. stavka 3.« zamjenjuju
se riječima »točkom II. stavkom 3. i stavkom 4. podstavak a)«.

U
stavku 4. podstavak d) mijenja se i glasi:

»d)
da iznos ukupne kupovne cijene bude proknjižen na računu koji će biti naveden u
obrascu ponude, do kraja dana u kojem istječe rok za podnošenje ponude na
kupnju određen točkom II. stavkom 4. podstavak a) ove Odluke.«

U
stavku 10., u drugoj rečenici, brojka »5« zamjenjuje se brojkom »6.«.

V.

U
točki IVa., u stavku 2., riječi »u odluci o rasponu cijene iz točke II. stavka
3.« zamjenjuju se riječima »točkom II. stavkom 3. i stavkom 4. podstavak b)«.

Iza
stavka 3. dodaje se stavak 4. koji glasi:

»Za
potrebe odgovarajuće primjene točke IIIa. stavka 4. podstavka d) ove Odluke,
iznos ukupne kupovne cijene mora biti proknjižen na računu koji će biti naveden
u obrascu ponude, prije isteka roka za podnošenje ponude na kupnju iz stavka 2.
ove točke.«

VI.

U
točki IVb., u stavku 1., riječi »odluci o rasponu
cijene iz toč­ke II. stavka
3.« zamjenjuju se riječima »točkom II. stavkom 3. i stavkom 4. podstavak b)«.

VII.

U
točki IVc., u stavku 1., riječ »upisu« zamjenjuje se
riječju »kupnji«.

U
stavku 2. iza riječi »za provedbu postupka javne ponude« dodaju se riječi »te
potpisivati ugovore i isprave s time u vezi.«

VIII.

Točka
V. briše se.

IX.

Ova
Odluka stupa na snagu danom objave u »Narodnim novinama«.

Klasa:
310-05/02-03/03

Urbroj: 5030105-06-13

Zagreb,
10. studenoga 2006.

Predsjednik

**dr****. sc. Ivo
Sanader, v. r.**

Ostalo, NN 122/2006-2699